वाहन चोरों को टोल पर रोक लेगा सॉफ्टवेयर
प्रदेशभरमें वाहन चोरियों पर अंकुश लगाने के लिए राजस्थान पुलिस राष्ट्रीय एवं राज्य राजमार्गों पर टोल प्लाजा के कर्मचारियों का भी सहयोग लेगी। टोल प्लाजा पर विशेष सॉफ्टवेयर लगाए जाएंगे, इससे वहां से गुजरने वाले चोरी के वाहन के बारे में कर्मचारियों को सॉफ्टवेयर से अलर्ट मिल जाएगा। इस पर यह सूचना पुलिस को दी जाएगी जिससे उसे आगे गिरफ्तार किया जा सकेगा। प्रदेश में एनएचएआई के 33 और राज्य सरकार के करीब 141 टोल प्लाजा हैं, जहां हाइटेक कैमरे लगाए जाएंगे। जनवरी 2016 में इस योजना को शुरू करने की पूरी प्लानिंग है। इस योजना के लागू होनेे के बाद दूसरे राज्यों से यहां आने वाले चोरी के वाहनों का पता भी आसानी से लग सकेगा।
प्रदेश में रोजाना 30-40 वाहन चोरी होते हैं
ऐसे पकड़ में आएंगे
किसीवाहन के चोरी होने पर टोल प्लाजा को सूचना दी जाएगी और टोल प्लाजा के निकट वाले थानों की पुलिस को लगातार 24 घंटे तक वाहनों पर निगरानी करनी पड़ेगी। फिर भी यदि टोल प्लाजा से वाहन नहीं गुजरता है तो उस वाहन के नंबर टोल प्लाजा में लगाए जाने वाले विशेष सॉफ्टवेयर में सेव किए जाएंगे, ताकि जब कभी भी वह वाहन टोल प्लाजा से गुजरे तो पकड़ में जाए। एनएचएआई द्वारा राज्य सरकार के सभी टोल प्लाजा पर चोरी के वाहनों के नंबरों की सूची बनाकर सॉफ्टवेयर में सेव की जाएगी। प्रदेश में प्रतिदिन 30 से 40 वाहन चोरी होते हैं।
hin_Deva hin_Deva hin_Deva hin_Deva hin_Deva